मन की गागर छोटी है उसमें इससे ज्यादा सागर नहीं समा सकता। इसलिये एक शिखर दूसरे शिखर से वार्ता करने लगाता है। दो शिखरों में शिखर वार्ताएँ होने लगती हैं। मन की भड़ास पूरी नहीं निकाली जा सकती इसलिये शिखर वार्ताएँ सौहार्दपूर्ण वातावरण में होती हैं। और उसमें होने वाली चर्चाएँ सार्थक होती है। कुल मिलाकर ये सफल रहती हैं और दोनो शिखरों के पेड़-पौधे खग-मृग और मानव-मानवियों के संबंध मैत्रीपूर्ण व प्रगाढ़ हो जाते हैं।